**Starship Technologies** on vuonna 2014 perustettu virolainen yritys, joka kehittää ruoankuljetusrobotteja. Yhtiöllä on pääkonttori Yhdysvaltain San Franciscossa, toimisto Tallinnassa ja tuotekehitys paljolti Helsingissä.

Yhtiö toimittaa robottikuljetuksia Yhdysvalloissa, Britanniassa, Saksassa, Virossa ja Suomessa. Britanniassa se toimii kymmenessä kaupungissa.

Robotit
-------

Starshipin valmistama robotti tuo ruokaa kuvan opiskelijoille Oregonin osavaltionyliopistolla Yhdysvalloissa vuonna 2020.
Robottien liikenopeus vastaa reipasta kävelyvauhtia, noin 6 km/h. Robotteja voidaan kauko-ohjata, mikäli automaattiohjaus pettää tai robotti jää jumiin. Robotit painavat 25 kiloa tyhjänä ja voivat kantaa 9,1 kiloa ruokaa. Akkujen kesto on keskimäärin 18 tuntia ja robotti voi päivässä kulkea yleensä 40 kilometriä. Robotit kommunikoivat ihmisille kaiuttimiensa kautta ja niitä käytetään Androidin ja iOS:n applikaatioilla. Robotissa on 12 kameraa, jotka tarkkailevat sen ympäristöä liikkuessaan. Se osaa viestiä liikennevalojen kanssa ja tilata itselleen vihreän valon.

Robotin muotoilu on suomalaisen Aivan-yhtiön käsialaa. Sen tekniset ominaisuudet ovat lähtöisin Suomen tuotekehitysyksiköstä. Robotti muun muassa juttelee asiakkaan kanssa, kun tavarat vastaanotetaan. Se osaa myös laulaa. 

Jotkut roboteista ovat kohdanneet ilkivaltaa, kuten ihmisten potkimista, mutta ne kestävät sen.

Toiminta-alue
-------------

Vuonna 2023 Starshipin valmistamia robotteja on toiminnassa Yhdysvalloissa, Isossa-Britanniassa, Saksassa, Virossa ja Suomessa, ja robotteja on yhteensä "muutama tuhat".Vuonna 2023 robotteja oli "muutama tuhat".

Vuonna 2022 Starshipin robotit aloittivat kuljetukset Espoossa. Kyseessä oli seitsemän HOK-Elannon kaupan kanssa toteutettu, kymmentä robottia käyttänyt kokeilu, joka päättyi puolen vuoden kuluttua. 2023 toukokuussa Starshipin robotit aloittivat elintarvikkeiden kuljetuksen useista pääkaupunkiseudun Alepoista.

Yhtiö pyrkii aluksi toimimaan pääasiassa opintolaitosten kampusalueilla. Robotteja on vuoden 2022 alussa ilmoitettu olevan yhteensä 1 200 kappaletta. Niiden hinta on suurin piirtein kannettavan tietokoneen hintaluokassa.

Katso myös
----------

* Kuljetusrobotti

Aiheesta muualla
----------------

* Kuvia tai muita tiedostoja aiheesta **Starship Technologies** Wikimedia Commonsissa

Lähteet
-------

1. ↑  Company *Starship*. Viitattu 6.7.2022.
2. ↑  Tallinnan kaduilla taivaltaa vastaan kuljetus­robotteja ostokset sisuksissaan, mutta taustalla on yhä ihminen *Helsingin Sanomat*.  2021. Viitattu 6.7.2022.
3. 1 2 3 4 5  Kuljetukset | Kuljetusrobotteja näkee pian myös Turun kaduilla – "Viiden vuoden päästä robotteja on Suomessa tuhansia" *Helsingin Sanomat*.  12.6.2023. Viitattu 13.6.2023.
4. ↑  Where is the company based? Starship.xyz. Viitattu 21.10.2023 (englanniksi).
5. ↑  Ivana Kottasova: Forget drones, here come delivery robots *CNN*.  2016. Viitattu 6.7.2022.
6. ↑  Some täyttyi sekoilevista kuljetusroboteista – näin ne oikeasti toimivat  29.4.2022. Iltalehti.fi. Viitattu 11.10.2023.
7. 1 2 3  HS Espoo | Ruokaa kotiin kuljettavat robotit katosivat Espoon kaduilta *Helsingin Sanomat*.  7.11.2022. Viitattu 8.11.2022.
8. ↑  Isobel Asher Hamilton: People kicking these food delivery robots is an early insight into how cruel humans could be to robots *Business Insider*.  9.6.2018.
9. 1 2  Kuljetusrobotteja näkee pian myös Turun kaduilla – "Viiden vuoden päästä robotteja on Suomessa tuhansia"  12.6.2023. Helsingin Sanomat. Viitattu 21.10.2023.
10. ↑  Ensimmäisenä Suomessa: robotti tuo ostokset kotiin 99 sentin kuljetusmaksulla – "Korvaa 68 prosenttia autolla tehtävistä matkoista" *Kauppalehti*. Viitattu 6.7.2022.
11. ↑  Sidewalk Robots Find Foothold on College Campuses *Bloomberg*.  23.12.2021. Viitattu 6.7.2022.